Apie harmonizavimą
Aptarkime harmoniją arba darną. Nes dauguma jos siekiame, norime suderinti darbą ir šeimą, profesiją ir pomėgius, dvasinį ir materialų gyvenimą. 
Ar galime visa tai ne derinti, o, kaip ir anglai, harmonizuoti? Pasiaiškinkime.
Anglų kalbos žodis harmonize turi daugiau reikšmių negu mūsų tarptautinis žodis harmonizuoti, vartojamas tik kalbant apie muziką, t. y. apie melodijos papildymą akordais pagal harmonijos taisykles. Anglakalbiai harmonizuoja ir planus, ir interesus, ir dar aibę dalykų. Nusižiūrėję mes irgi ėmėme harmonizuoti įstatymus, mokesčius, tvarkaraščius, grafikus ir atostogas. 
Dažnai girdime sakant:
Naujųjų technologijų diegimas – kaip vienas iš būdų harmonizuoti švietimo sistemas.
Europos Sąjunga sieks harmonizuoti automobilių apmokestinimą savo šalyse narėse.
Tačiau reikia ne harmonizuoti, o tiesiog derinti. 
Taigi ne įstatymų harmonizavimas, o įstatymų, planų, mokesčių derinimas ar suderinimas. Taip pat ne pažodžiui iš anglų kalbos išverstas harmonizuotas standartas, o lietuviškas terminas darnusis standartas.  
Parengta pagal VLKK Konsultacijų banką

    

